kardosdrur/scandi-wiki huggingface dataset:
Freundel Stuart

Freundel Jerome Stuart (født 27. april 1951 i St. Philip) er en barbadisk jurist og politiker for partiet Democratic Labour Party (DLP). Han var premierminister i Barbados fra 23. oktober 2010 til 25. maj 2018.

Freundel arbejdede som lærer og underviste i spansk og historie før han påbegyndte studier i statsvidenskab og historie ved University of the West Indies' Cave Hill Campus, hvor han i 1975 fuldførte bachelorgraden. Senere studerede han retsvidenskab samme sted og aflagde i 1982 juridisk mastergrad, før han studerede videre ved Hugh Wooding Law School i Trinidad og Tobago. Fra 1984 arbejdede Freundel som advokat.

I 1970 blev Freundel medlem i Democratic Labour Party, hvor han nu er partileder. Freundel sad fra 1994 til 1999 i parlamentet og fra 2003 til 2007 i senatet. I 2008 blev han på ny valgt til parlamentets underhus. DLP dannede regering hvor Freundel blev justits- og indenrigsminister, samt vicepremierminister. Han overtog som premierminister da hans forgænger David Thompson døde.

Referencer 

 

Barbados' premierministre
Sato Kilman

Sato Kilman (født 30. december 1957) er en vanuatisk politiker for People's Progress Party. Han har været premierminister i Vanuatu fem gange, senest fra 4. september til 6. oktober 2023 hvor han blev afsat ved et mistillidsvotum og afløst af Charlot Salwai. Foruden hans fem perioder som premierminister har har også tidligere haft andre ministerposter.

Kilman blev premierminister første gang, da Edward Natapei i december 2010 tabte et mistillidsvotum i parlamentet og måtte opgive posten. Kilman var da vicepremierminister. Natapei mente ikke, at votumet var forenelig med grundloven og fik 16. juni 2011 premierministerposten tilbage, men måtte opgive den igen 26. juni, da parlamentet på reglementeret vis valgte Kilman til premierminister.

Referencer 

Politikere fra Vanuatu
Vanuatus premierministre
Edward Natapei

Edward Natapei (født 17. juli 1954 - død 28. juli 2015) er en vanuatisk politiker for Vanua'aku Pati. Han har i tre perioder været premierminister i Vanuatu og fungerede som landets præsident i marts 1999.

Natapei er uddannet ved Fiji Institute of Technology i Suva. Han blev første gang indvalgt i parlamentet i 1983. I 1991 var han i en kort periode Vanuatus udenrigsminister. Fra 1996 til 1999 var han parlamentspræsident. I 1999 blev Natapei valgt til leder i Vanua'aku Pati. Fra 2001 til 2004 var han premierminister. Han var fra 2005 til 2007 minister for infrastruktur og offentlige tjenester og fra 2007 til 2008 vicepremierminister og minister for offentlige tjenester.

Efter at Vanua'aku Pati vandt valget 2. september 2008 blev Natapei igen premierminister. Han blev siddende til december 2010, da han tabte et mistillidsvotum og måtte overgive premierministerposten til Sato Kilman. Efter at Natapei rejste spørgsmål om votumet var forenelig med grundloven fik han 16. juni 2011 premierministerposten tilbage, men måtte opgive den igen 26. juni da parlamentet på reglementeret vis valgte Sato Kilman til premierminister.

Referencer 

Vanuatus premierministre
Politikere fra Vanuatu
Vanuatus præsidenter
Zeus (flertydig)

Zeus, græsk gud
 Zeus, KGBs kodenavn SF-lederen Gert Petersen.
 Zeus, Politiets Efterretningstjenestes kodenavn for operationen med den hemmelige agent Anders Nørgaard.
Molhøj

Molhøj er navnet på en række huse langs Molhøjvej, få hunrede meter sydøst for Hadsund. Bebyggelsen har 11 indbyggere.

Molhøj ligger i Visborg Sogn, Hindsted Herred, 1970-2007 Nordjyllands Amt, fra 2007 Region Nordjylland i Mariagerfjord Kommune. Fra Molhøj er der 2 km. til Visborg (by) og 3 km. til Hadsund Centrum.

Udvikling 
Området mellem Hadsund og Molhøj er de seneste års tid gået gennem en større udvikling, hvor der blandt andet er anlagt en ny trafikvej gennem området. Det sker i forbindelse med byggeriet af Bostedet Hadsund. Derudover føres vejen videre til Hadsund Skole. Her skal vejen hjælpe med at aflaste den ellers så trafikerende Stadionvej. Den nye vej som har fået navnet Kjeld H. Jensens Vej starter ved rundkørslen på Alsvej og går sammen med Stadionvej ved Hadsund Hallerne.
Anlæggelsen af den nye vej blev påbegyndt i juli 2015, og var færdig i 2016.
Den 6. september 2017 blev Bostedet Hadsund indviet. Det er institution som huser 40 psykisk handicappede. Afstanden til Hadsund er dog stadig lidt mere end 200 m, så Danmarks Statistik betragter derfor Molhøj som en selvstændig bebyggelse.

Bostedet Hadsund 

Den 29. april 2016 tog Regionsrådsformand Ulla Astman første spadestik til det nye bosted ved Molhøj. Bostedet skulle erstatte det eksisterende Bostedet Visborggård som er et bosted for voksne sindslidende. Herregården Visborggård er var indtil 2017vejet og drevet af Region Nordjylland. Bostedet Hadsund skal huse 40 socialpsykiatriske pladser.

De tidligere rammer på Visborggård var så utidssvarende at det ikke var muligt at renovere botilbuddet på nogen måde, Derfor planlagde Region Nordjylland at opføre et erstatningsbyggeri i Hadsund.
Bostedet Hadsund har 30 toværelses boliger og 10 etværelses boliger. Der til er der fællesarealer, servicearealer og administration til. Det samlede areal er 3.750 kvm.

Det nyt bosted indgår i det østligste led af Hadsunds bymæssige bebyggelse. Udover de enkeltstående beboelsesejendomme i området vil Hadsund Skole blive institutionens nabo og den umiddelbare reference i volumen. Nordvest for lokalplanområdet, på modsatte side af Alsvej, ligger et erhvervsområde, som er det første man møder, når man ankommer til Hadsund fra øst. Bostedet Hadsund blev indviet 6. september 2017.

Prisen på institution blev udregnet til 3,3 mio. kr., hvorfra Mariagerfjord Kommune skulle finansiere 2,1 mio. kr., heraf skulle der bruges 300.000 kr. til projektering og arealerhvervelse i 2013, og selve anlægsudgiften på 1.800.000 kr. blev afholdt i 2014.

De resterende 1.800.000 kr. indgik i budget 2014.

Lokalplanen for Bostedet Hadsund blev vedtaget af Mariagerfjord Byråd den 7. maj 2013.

Referencer

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975)

Lokaliteter i Mariagerfjord Kommune
Hadsund
Vasilij Mitrokhin

Vasilij Mitrokhin var en russisk afhopper.
Han var KGB-officer og da han hoppede af i 1992 var han pensioneret arkivar.
Han havde over en årrække kopieret KGB-materiale som han overgav til briterne.

Mitrokhin fik ansættelse ved KGB i 1948. 
Han blev overført til arkivet for 1. hoveddirektorat i KGB i 1956.
Mitrokhin fik i 1972 til opgave at gennemgå 300.000 sager da arkivet skulle flyttes.
Han læste sagerne og resumerede dem på små sedler som han smuglede ud af KGB og gravede ned ved sit datja uden for Moskva.
Det varede indtil hans pensionering i 1984. 
Den 24. marts 1992, efter Sovjetunionens opløsning, gik han ind på en britisk ambassade i Baltikum med sit materiale fra KGB's arkiv.
Det bestod af 2.000 tætskrevne sider.
Til briterne sagde Mitrokhin at hans hovedmotiv var at "udøve størst mulig skade på det gamle KGB og
parti-nomenklatur" og endvidere at han forgæves havde forsøgt at overdrage dokumenterne til amerikanerne.

Blandt spionerne som Mitrokhins materiale afslørede var den britiske atomspion Melita Norwood.

Mitrokhins formidlede oplysninger om 51 danske statsborgere.
I Mitrokhins materiale er forfatteren Arne Herløv Petersen benævnt "fortrolig kontakt", mens der om Jørgen Dragsdahl var angivet at han var oprettet som "operationel sag" i 1975.

Med Christopher Andrew skrev Mitrokhin flere bøger om KGB, blandt andet The Sword and the Shield : The Mitrokhin Archive and the Secret History of KGB fra 1999.

Se også 
 Vladimir Vetrov

Henvisning 

Spioner for Storbritannien
Spioner fra Sovjetunionen
Faglitterære forfattere fra Storbritannien
Faglitterære forfattere fra Rusland
Engelsksprogede forfattere
Russere i 1900-tallet
Russere i 2000-tallet
Jesu syv ord på korset

Jesu syv ord på korset eller de syv korsord er en traditionel samling af syv korte fraser ytret af Jesus under korsfæstelsen, lige før han døde, samlet fra de fire evangelier. Fraserne indgår i en form for kristen meditation som særligt bruges i fastetiden, den stille uge og på langfredag.

Man kan ikke finde alle de syv udsagn i alle fire evangelier. Det tredje, femte og sjette findes kun hos Johannes, Lukas har med det første, andet og syvende, mens Matthæus og Markus kun har med det fjerde. Tallet syv har en symbolsk værdi i kristendommen, særligt som reference til skabelsen som ifølge Første Mosebog tog syv dage, og dette kan have en betydning for at man lavede denne sammensætning fra evangelierne.

Tonesætning 

Flere komponister har sat musik til ordene, blandt andre:

 Heinrich Schütz: Sieben Worte Jesu Christi am Kreuz, SWV 478 (1645)
 Joseph Haydn: Sieben letzten Worte unseres Erlösers am Kreuze for orkester (1787). Haydn skrev også versioner af dette værk for strygekvartet op. 51, for piano, og som oratorium (1795-96)
 Saverio Mercadante: The Seven Last Words of Our Savior, oratorium, (1838)
 César Franck: The Seven Last Words of Christ (on the Cross), (1859)
 Théodore Dubois: Les sept paroles du Christ, (1867)
 Sofia Gubaidulina: Sieben Worte Jesu am Kreuz for cello, bajan og strygere, (1982)
 James MacMillan: Seven Last Words from the Cross, kantate for kor og strygere, (1993)
 Ruth Zechlin: Die sieben letzten Worte Jesu am Kreuz for orgel, (1996)

Jesus
Det Nye Testamente
Påske
Haderup (Mariagerfjord Kommune)

Haderup er navnet på en bebyggelse med 13 indbyggere, omkring 600 meter syd for Hadsund Syd. 

Haderup ligger i Falslev-Vindblæs Sogn, Gjerlev Herred, indtil 1793 i Dronningborg Amt, 1793-1970 i Randers Amt, 1970-2007 i Nordjyllands Amt, fra 2007 i Region Nordjylland.

I begyndelsen af det 14. århundrede tilhørte en gård i Haderup kongens marsk Jep Flæb på Kragelund.

Landsbyen bestod i 1682 blot af 3 gårde med i alt 160,7 tdr land dyrket jord, skyldsat til 17,31 tdr htk.. Dyrkningsformen var græsmarksbrug med tægter. Nogen udvikling er ikke sket siden landsbyfællesskabets tid til trods for, at der vest for landsbyen lå et teglværk med udskibningssted og at der i omegnen udvikledes både cementfabrikkerne ved Assens mod vest og handelspladsen Hadsund mod nord.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975)

Lokaliteter i Mariagerfjord Kommune
Hadsund
Vansø

Vansø er en lille privat ejet sø på knap 15 hektar, der ligger ca. 6 km nordøst for Viborg. Søen ligger i samme tunneldal som Tjele Langsø, som den også har afløb gennem via Tjele Å

Eksterne kilder og henvisninger 

 Danmarks Søer, Søerne i Nordjyllands og Viborg Amter, af Thorkild Høy m.fl. 
 Om Vansø på Viborg Kommunes websted

Søer i Viborg Kommune
Confide in Me (album)

Confide in Me er et opsamlingsalbum af den australske sangerinde Kylie Minogue, udgivet i maj 2002. Albummet indeholder sange fra hendes studiealbum Kylie Minogue (1994) og Impossible Princess (1997). Imidlertid blev hendes single "Breathe" ikke inkluderet.

Sporliste 
"Put Yourself in My Place" – 4:56
"Some Kind of Bliss" – 4:16
"Surrender" – 4:27
"If I Was Your Lover" – 4:47
"Limbo" – 4:07
"Did It Again" – 4:24
"Through the Years" – 4:22
"Too Far" – 4:46
"Say Hey" – 3:40
"Time Will Pass You By" – 5:28
"Cowboy Style" – 4:48
"Falling" – 6:46
"I Don't Need Anyone" – 3:15
"Dreams" – 3:46
"Jump" – 4:05
"Drunk" – 4:01
"Confide in Me" – 5:52

Eksterne henvisninger 
Confide in Me (album) på Allmusic

Kylie Minogue-opsamlingsalbum
Opsamlingsalbum fra 2002
Præsidentvalget i Frankrig 1981

Frankrigs præsidentvalg 1981 afholdtes 26. april og 10. maj 1981.

Kandidater 

1981
Frankrig 1981
Beckett & Meyer

Beckett & Meyer var et dansk grossistfirma grundlagt 9. marts 1866 af Louis Meyer (1843-1929) og H.L. Beckett (født 1843 på St. Croix, død 1902). Sidstnævnte udtrådte af firmaet 1879, og i 1882 indtrådte Arnold Abrahamson (1830-1910). I 1906 optoges Louis Meyers søn, Ernst Meyer (1870-1945) i firmaet, og samtidig udtrådte A. Abrahamson; fra 1929 til sin død var Ernst Meyer eneindehaver af firmaet; efter hans død overtoges det af hans søn, direktør, civilingeniør Knud Meyer (1901-1989).

Firmaet drev almindelig import- og eksportforretning (specialiteter: kaffe, specialfoderstoffer, uld, cigarer og tobakker). Indtil 1. verdenskrig var det også kendt som importør af gødning, men da Dansk Svovlsyre- og Superphosphat Fabrik blev grundlagt i 1891, blev import af gødning til landbruget mindre relevant. Direktør i Superfos, Herman Heilbuth, havde i øvrigt været ansat i Beckett & Meyer.

Beckett & Meyer anvendte en tyr som varemærke på sin gødning. Allerede ved den store udstilling i 1888 blev der slået til lyd for, at firmaet skulle prisbelønnes, men det var ikke muligt, da kun varer af nordisk oprindelse kunne få præmier. I 1894 var Beckett & Meyer en af udstillerne på den 17. danske landmandsforsamling i Randers, og denne gang lykkedes det dog: Den eneste sølvmedalje, der blev uddelt (ingen guldmedaljer blev givet), gaves til Beckett & Meyer for "en særdeles belærende, instruktiv Udstilling, særlig med Hensyn til raa Varer f. Ex. Stassfurther Salte og endvidere Poudrette." 

Firmaet lå på Hammerensgade 6 i København og lukkede i anden halvdel af 1900-tallet.

Kilder 
 Danmarks ældste forretninger 1100-1911, Kraks Forlag 1950

Grossistvirksomheder i Danmark
Tidligere virksomheder i København
Danske virksomheder etableret i 1866
Niels Finn Christiansen

Niels Finn Christiansen (født 1937, død 2023) var en dansk historiker og venstrefløjspolitiker.

Han blev student i 1956, aftjente værnepligt 1956-58, læste historie på Københavns Universitet, hvor han i 1965 modtog universitetets guldmedalje for sin prisopgave om Socialdemokratiets idéudvikling 1890-1940. Han var i sin studietid aktiv i Studentersamfundet – socialistiske studenter (1961-68). I 1965 gik han ind i Vietnambevægelsen, hvor han fortsatte som aktiv til 1973. Christiansen var medlem af Venstresocialisterne 1967-73 og bl.a. medlem af partiets forretningsudvalg, men forlod i 1973 partiet sammen med leninist-fraktionen.

Christiansen blev mag.art. i historie i 1969, var derefter amanuensis og fra 1972 lektor ved Historisk Institut, 1992-2007 ved Institut for Nordiske Studier og Sprogvidenskab. Fra 2010 adjungeret professor ved Syddansk Universitet, Center for Velfærdsstatsforskning. Han blev dr.phil. i historie i 1999 på en disputats om Hartvig Frisch.

I 1970 var han med til at stifte Selskabet til Forskning i Arbejderbevægelsens Historie (SFAH), som han siden var medlem af. Han var i 1973-76 og atter 1984-94 redaktør af selskabets årbog. Han sad i Politisk Revys styrelse fra 1972 og var medlem af Kritiske Historikere fra 1973 til foreningens opløsning omkring 1985.

Christiansens forskningsområder var arbejderbevægelsens historie og velfærdsstatens udvikling set i en historisk kritisk belysning.

Forfatterskab 
 Socialismens historie. Fra kapitalismens gennembrud til 1. verdenskrig, bind 1, 1976.
 Arbejderbevægelsens forhistorie. Træk af den tidlige danske arbejderbevægelses politiske og sociale udvikling 1848 til 1880, 1986.
 Afsnittet om 1920'erne i: Gyldendals Danmarkshistorie, bind 7, 1988
 Klassesamfundet organiseres 1900-1925, bind 12 i Gyldendal og Politikens Danmarkshistorie, 1990.
 "Socialismen og fædrelandet. Arbejderbevægelsen mellem internationalisme og national stolthed 1871-1940", i: Dansk Identitetshistorie: Folkets Danmark 1848-1940, bind 3, 1992.
 Hartvig Frisch. Mennesket og politikeren. En biografi, 1993.
 Den politiske ordfører, 1999.
 "The Nordic Model of Welfare. A Historical Reappraisal", (red. og forfatter), 2006
 "Dansk Velfærdshistorie", bind I-VI, (red. sammen med Jørn Henrik Petersen og Klaus Petersen, og forfatter), 2010-2014.

Referencer

Eksterne henvisninger 
 Opslag i Leksikon.org
 Forfatterside hos Gyldendal

Ansatte ved Københavns Universitet
Historikere fra Danmark
Politikere fra VS
Marxister fra Danmark
Faglitterære forfattere fra Danmark
Biografiforfattere fra Danmark
Dansksprogede forfattere fra Danmark
Modtagere af Københavns Universitets guldmedalje
Ansatte ved Syddansk Universitet
Alumni fra Københavns Universitet
W9

W9 er en fransk tv-kanal grundlagt 1. marts 1998.

Eksterne henisniniger 
 www.w9.fr

Tv-kanaler fra Frankrig
Etableret i 1998
TMC (tv-kanal)

TMC (Télévision Monte-Carlo) er en monegaskisk  og fransk tv-kanal grundlagt 19. november 1954.

Eksterne henvisninger 
 www.TMC.tv

Tv-kanaler fra Frankrig
Etableret i 1954
TFX

TFX er en fransk tv-kanal grundlagt 31. marts 2005.

Eksterne henisniniger 
 tf1.fr

Tv-kanaler fra Frankrig
Etableret i 2005
TF1 SA
NRJ 12

NRJ 12 er en fransk tv-kanal grundlagt 31. marts 2005.

Eksterne henisniniger 
 www.nrj12.fr

Tv-kanaler fra Frankrig
Etableret i 2005
La Chaîne parlementaire

La chaîne parlementaire er en fransk politisk tv-kanal grundlagt 21. marts 2000.
To kanaler deler kanalet : LCP Assemblée Nationale og Public Sénat.

Eksterne henisniniger 
 www.LCP.fr
 www.PublicSenat.fr

Tv-kanaler fra Frankrig
Etableret i 2000
Tv-stationer fra Frankrig
France 4

France 4 er en fransk tv-kanal grundlagt 24. juni 1996. Det er en offentlig kanal, som sender underholdningsprogrammer.

Eksterne henisniniger 
 www.france4.fr 

Tv-kanaler fra Frankrig
Etableret i 1996
BFM TV

BFM TV er en fransk tv-kanal grundlagt 28. november 2005. Det er en nyhedskanal.

Eksterne henisniniger 
 www.bfmtv.com

Tv-kanaler fra Frankrig
Etableret i 2005
CNews

CNews (tidligere I-Télé) er en fransk tv-kanal grundlagt 4. november 1999. Det er en nyhedskanal.

Eksterne henvisninger 
 www.cnews.fr

Tv-kanaler fra Frankrig
Etableret i 1999
Direct Star

Direct Star er en fransk tv-kanal grundlagt 1. september 2010. TV-kanalen erstatter Virgin 17. Kanalen ejes af Vincent Bolloré.

Ekstern henvisning 
 Direct Stars hjemmeside (fransk) 

Tv-kanaler fra Frankrig
Etableret i 2010
Gulli

Gulli er en fransk tv-kanal grundlagt 18. november 2005. Kanalens primære målgruppe er børn og den sender både game-shows, serier og tegnefilmserier.

Eksterne henvisninger 
 www.gulli.fr

Tv-kanaler fra Frankrig
Etableret i 2005
Benedict Cumberbatch

Benedict Timothy Carlton Cumberbatch, CBE (født 19. juli 1976) er en engelsk film-, tv-, radio- og teaterskuespiller, blandt andet kendt for sin rolle som Sherlock Holmes i tv-miniserien Sherlock (2010-).

Liste over optrædener

Film

Tv Serier 
 Heartbeat (2000)
 Tipping the Velvet (2002)
 Silent Witness (2002)
 Cambridge Spies (2003)
 Spooks (2003)
 Fortysomthing (2003)
 Dunkirk (2004)
 Heartbeat (2004)
 Nathan Barley (2005)
 To the Ends of the Earth (2005)
 Broken News (2005)
 The Man Who Predicted 9/11 (2005)
 The Last Enemy (2008)
 Picture This (2008)
 Small Island (2009)
 South Pacific (2009)
 The Rattigan Enigma by Benedict Cumberbatch (2010)
 Into the Universe with Stephen Hawking (2010)
 Sherlock (2010-)
 Curiosity (2011)
 Stephen Hawking's Grand Design (2012)
 Parade's End (2013)
 The Simpsons (2013)

Teater 
 Love's Labour's Lost (2001)
 A Midsummer Night's Dream (2001)
 As You Like It (2002)
 Romeo og Julie (2002)
 Oh, What a Lovely War! (2002)
 The Lady From the Sea (2004)
 Heda Gabler (2005)
 Period of Adjustment (2006)
 Rhinoceros (2007)
 The Arsonists (2007)
 The City (2008)
 After The Dance (2010)
 The Children's Monologues (2010)
 Frankenstein (2011)

Videospil 
 The Nightjar (2011)

Udmærkelser 
I 2015 blev han udnævnt til Commander of the Order of the British Empire (CBE), for sit virke som skuespiller og arbejde for velgørenhed.

Referencer

Eksterne henvisninger 

 

Filmskuespillere fra England
Teaterskuespillere fra England
Star Trek-skuespillere
Personer tildelt Commander of the Order of the British Empire
Oscar-nominerede skuespillere
Cimiez

Cimiez er den mest eksklusive bydel i den franske by Nice. Bydelen ligger op ad et højdedrag. Det er et velhaverområde i Nice. Her findes ruinerne af et romersk teater, les Arènes Romaines, som stammer fra det 3. århundrede. 
I området Boulevard de Cimiez ligger der et museum for Marc Chagall og Henri Matisse.

Ekserne links 

Bydele og forstæder i Frankrig
Nice
Paris-Roubaix 2012

Paris-Roubaix 2012 var nr. 110 i rækken af Paris-Roubaix endags cykelløb. Løbet blev kørt d. 8 april, 2012 og var 257,5 km. langt.

Resultat

Noter 

UCI World Tour 2012
2012
UCI World Tour 2012

UCI World Tour 2012 er den anden udgave af UCI World Tour, som er det øverste niveau indenfor professionel landevejscykling. Løbsserien består af 28 endags- og etapeløb fordelt i Europa, Australien, Canada og Kina. I forhold til UCI World Tour 2011 er E3 Prijs Vlaanderen - Harelbeke inkluderet for første gang. 18 hold har status som ProTeam og skal stille op i samtlige løb.

Løb

Hold

UCI ProTeams 
Hold som er registreret som ProTeams har ret og pligt til at deltage i alle WorldTour-løb.

UCI Professionelle kontinentalhold 
I tillæg til ProTeams kan arrangører invitere (normalt 2-8) professionelle kontinentalhold. Disse hold kan ikke optjene point til

Ranking

Pointberegning 
Det gives point for slutplaceringer og placeringer på etaper. Hold og nationer rangeres baseret på point til deres fem bedste rytter. Kun ryttere på ProTeams opnå point.

Individuelt 
Opdateret efter Schweizs rundt.

Hold 
Opdateret efter Schweizs rundt

Nationer 
Opdateret efter Schweizs rundt

Referencer

Eksterne henvisninger 
 www.uciworldtour.com
Power line communication

Power line communication eller power line carrier (PLC), også kendt som power line digital subscriber line (PDSL), mains communication, power line telecom (PLT), power line networking (PLN) – eller broadband over power lines (BPL) er systemer til at bære data på et elektrisk kabel, som samtidig anvendes til elektrisk energioverførsel.

En stor mængde af power line communication teknologier er nødvendig til forskellige anvendelser, lige fra hjemme-automation til internetadgang.
Elektrisk energi overføres over store afstande ved at anvende højspændingstransmissionslinjer, distribueret over middelstore spændinger, og anvendt i bygninger ved lavere spændinger. De fleste PLC-teknologier begrænser sig til et ledningsfase (såsom elnettet i en enkelt bygning/bolig), men nogle kan krydse mellem to niveauer (for eksempel, både distributionselnettet og bygning-/bolig-elnettet). Typisk forhindrer transformatorer PLC-signaludbredelsen, derfor kræves flere teknologier for at udgøre meget store datanet form. Forskellige datahastigheder og frekvenser anvendes i forskellige situationer.

Grundlæggende 
PLC fungerer ved at påtrykke en moduleret bærebølgesignal på elnettet. Forskellige typer af PLC anvender forskellige frekvensbånd, afhængig af det anvendte elnets signaltransmissionskarakteristikker. Da elnettet oprindelig var ment for overførsel af vekselstrøm ved typiske frekvenser på 50 eller 60Hz, vil elnetkredsløbet kun have begrænset evne til at formidle højere frekvenser. Udbredelsesproblemet er den begrænsende faktor for hver af PLC-typerne.

Kilder/referencer 

 Powerline Communication: Potential and Critical System, Existing Technologies and Prospects for Future Development

Se også 
 HomePlug Powerline Alliance
 HomePNA
 IEEE 1901
 KNX (standard)
 LonWorks
 Residential gateway

Eksterne henvisninger 
 

Datanet
Bygningsautomatik
Internet